cyanic-selkie/wikianc huggingface dataset:
Fianna Fáil
She partee politickagh ayns Pobblaght Nerin eh Fianna Fáil - Y Partee Pobblaghtagh (Baarle: Fianna Fáil - The Republican Party, Yernish: Fianna Fáil - An Páirtí Poblachtánach), ny Fianna Fáil ny s'menkey. T'eh ny phreeu-phartee ayns reiltys Nerin lesh y Partee Glass as queig TDyn Neuchroghagh goaill stiagh daa eear-olteynyn y çhenn-phartee y Partee Deynlagh (Shirveishagh Slaynt Mary Harney as Noel Grealish). T'eh ny phartee politickagh smoo 'syn Oireachtas, y parlamaid daa-hamyragh.
Inver Chleayee
She ard coonseilagh ayns Nalbin ee Inver Chleayee (Inbhir Chluaidh, Inverclyde).
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
Mwannal
right|thumb|Mwannal bwoirrin, gyn [[cront ny scoarnee.]] right|thumb|Mwannal firryn as cront ny scoarnee ry-akin ayn. She mwannal y chooid jeh'n chorp er ram dreeym-juntee hallooinagh ny ushtagh ta scarrey yn kione veih'n cholb.
Joseph Fiennes
She cloieder scannane, ardan, as çhellveeish Sostynagh eh Joseph Alberic Twisleton-Wykeham-Fiennes (ruggit er 27 Boaldyn 1970), ta share ennit myr Joseph Fiennes. Ta enney mie er Fiennes son yn ym-schleioilid as peeshyn hennearishagh echey. Ta na h-accolaidyn echey goaill stiagh un Aundyr y Screen Actors Guild as enmyssaght son aundyr BAFTA.
T'eh mie er enney son e huarystalyn myr William Shakespeare ayns Shakespeare in Love (1998), raad v'eh enmyssit son Aundyr BAFTA son yn Aghteyr Share ayns Paart Toshee as Aundyr y Screen Actors Guild son Cloie Ard-yindyssagh liorish Aghteyr Firryn ayns Paart Toshee, myr y Reejerey Robert Dudley ayns Elizabeth (1998), myr Commisar Danilov ayns Enemy at the Gates (2001), myr Martin Luther ayns Luther (2003), as myr Monsignor Timothy Howard 'sy nah straih jeh'n straih hellveeish American Horror Story (2012–2013). Va'n cloie echey 'sy straih hellveeish The Handmaid's Tale (2017–2021) enmyssit son Aundyr Primetime Emmy son yn Aghteyr Co-hassooagh Ard-yindyssagh ayns Straih Drama ayns 2018.
Edward James Olmos
She aghteyr, stiureyder, gienteyder, as immeeaghtagh Americaanagh eh Edward James Olmos (ruggit er 24 Toshiaght Arree 1947). Ta enney share er son e phaartyn myr Lieutenant Martin "Marty" Castillo ayns Miami Vice (1984–1989), myr aghteyr as stiureyder ayns American Me (1992), myr William Adama ayns Battlestar Galactica (2004–2009), myr yn ynseyder Jaime Escalante ayns Stand and Deliver (1988), raad hooar eh enmyssagh son Aundyr Academy, as myr y Chronneyder Gaff ayns Blade Runner (1982) as e scannane eiyrtyssagh Blade Runner 2049 (2017). Voish 2018 derrey 2022, t'eh er ny chloie ayr daa oltey jeh club roar-bree jeebyrtagh 'sy straih Mayans MC liorish FX
Chossyn Olmos Aundyr Primetime Emmy son yn Aghteyr Co-hassooagh Ard-yindyssagh ayns Straih Drama ayns 1985 son e chloie ayns Miami Vice, myrane lesh Aundyr Golden Globe son yn Aghteyr Co-hassooagh Share - Straih, Myn-straih ny Scannane Çhellveeish. V'eh enmyssit son Aundyr Golden Globe as Aundyr Academy son yn Aghteyr Share ayns Paart Toshee son e chloei ayns Stand and Deliver.
Ta enney mie er chammah son e phaartyn myr Abraham Quintanilla 'sy scannane Selena, myr yn insheyder El Pachuco ayns ny lhiegganyn ardan as scannane jeh Zoot Suit, as myr goo Chicharrón ayns Coco.
Harrish e choorse bea, ta Olmos er ny ghreesey er son paartyn anchasley as soyllaghyn Spaainagh 'syn ym-ysseraght Americaanagh. Ta e stiurey, e ghientyn, as e chloie ayns scannaneyn as er y çhellveeish goaill stiagh Wolfen, Triumph of the Spirit, Talent for the Game, American Me, The Burning Season, My Family/Mi Familia, Caught, 12 Angry Men, The Disappearance of Garcia Lorca, Walkout, The Wonderful Ice Cream Suit, American Family, as Dexter.
Brassica
She genus losserey 'sy chynney Brassicaceae eh Brassica. T'eh goaill stiagh ymmodee troaryn beaghey, myr sampleyr caayl, caaylag, ny caayl blaa. Ta'n genus dooghyssagh da'n Oarpey heear, Yn Veanvooir as yn Aishey tempreilagh. Ta ymmodee dooieyn ry-akin er feie ny cruinney myr troar ny sarkil.
Bee
Shimmey dooie Brassica t'ad jannoo ymmyd jeh myr bee, as shen çheet er fraueyn (nappin), gish (kohlrabi), duillagyn (cabbish vane, caayl jiarg), blaaghyn (caayl blaa, caaylag) as rassyn (marrag). Ta cretooryn elley gee ad chammah, myr sampleyr praddagyn foillycan. Ta ram biomane C as frauaig ayndaue, chammah's stooghyn kemmigagh elley t'ad credjal oddagh cooney noi anlheiltyssyn, myr sampleyr indole-3-carbinol as carotenoidyn.
Dooieyn
Ta dooieyn Brassica goaill stiagh ny troaryn scanshoil:
Herefordshire
She coontae jesh-chliaghtagh as reiragh ayns Mean-çheerey Heear Hostyn eh Herefordshire. T'eh çhemmit liorish Shropshire da'n twoaie, Worcestershire da'n çhiar, Gloucestershire da'n çhiar yiass, Gwent da'n çheear yiass, as Powys da'n çheear.
She Hereford eh y preeu-valley tradishoonagh as ard-oik reiragh.
Jazz Jennings
She persoonid YouTube, craishteyder loayrtagh, persoonid çhellveeish, as immeaghtagh Americaanagh er son cairyn LADT ee Jazz Jennings (ruggit er 6 Jerrey Fouyir 2000). She Jennings fer jeh ny deiney s'aa va recortyssit as enney tessen-cheintyssagh eck.
Ta Jennings cuirrey straih feeshan er YouTube bentyn rish e seihll enmyssit "I Am Jazz". Ta Jennings cloie 'sy straih hellveeish rieughid I Am Jazz liorish TLC, ta jeeraghey er e seihll marish e lught thie myr jeigeyr as myr aeglagh tessen-cheintyssagh. Hie yn straih magh er ny scaalheaney er 15 Jerrey Souree 2015.
Billey theiley
She genus dy viljyn yn-lhoamey eh Tilia (biljyn theiley). T'ad dooghyssagh da'n lieh-chruinney Hwoaie. V'ad mastey Tiliaceae rere corys Chronquist, agh t'ad ayns Malvaceae rere'n APG.
Dooeiyn
thumb Ta arganeys ayn mychione dooieyn y ghenus, agh shoh heese adsyn t'ad goaill rish dy mennick:
Immanaght
right|200px
George Miok
Seihll leah
Va George (ny György) ruggit ayns lught thie Canadagh Ungaaragh ayns Edmonton. Va troor braaraghyn echey - Michael, John as László - as ad ruggit ec yn ayr echey Illés Miok (ass Senta, Vojvodina) as ec y vaayr echey Anna Miok (ass Coontae Veszprém). Cha row ben heshey ny paitçhyn echey.
Immanaght
Ta immanaght (Iomáint; Hurling) ny sleih-ghamman Yernagh. T'ee cosoylagh rish cammag Albinagh as cammag. Dy chloie reih ny fwirranyn coontae sy Feniaghtys Immanaght Oilley-Nerin. Coontae Chill Ceannaigh, t'ad ny share rieau (queig-jeig as feed Feniaghtys)
George Miok
Seihll leah
V'eh ny ynseyder eaisht dy row studeyryssyn jeant echey ec Ollooscoill Alberta. 'Sy vlein acadoil 2008-2009 dynsee eh craueeaght, maddaght, edjaghys fishigoil, as slaynt dys scollagyn jeh'n 7oo keim ayns Ard-scoill Hosharagh Noo Cecilia ayns Edmonton.
Coorse caggee
Hie Miok stiagh 'syn armee tra v'eh 17 bleeaney d'eash. Ayns 2002 hie eh dys Bosnia as eh shirveishey fo SFOR. Hie eh dys yn Afghanistaan da'n chied cheayrt ayns 2005. V'eh ny oltey jeh'n 41 Combat Engineer Regiment as v'eh gobbraghey ayns Fwirran Aahroggal Wheiggey Kandahar. 'Sy vlein 2009 hooar eh, lesh troor sidooryn Canadagh elley, baase tra va'n fainagh caggee oc er ny vuilley lesh saase bleaystagh cummeydeyragh kiare kilometeryn çheu yiass veih Balley Kandahar. V'eh ny 135oo sidoor Canadagh dy ve marrooit 'syn Afghanistaan.
Staffordshire
She coontae reiragh as jesh-chliaghtagh ayns Mean-çheerey Heear Hostyn eh Staffordshire. T'eh çhemmit liorish Cheshire da'n çheear twoaie, Derbyshire as Leicestershire da'n çhiar, Warwickshire da'n çhiar yiass, Mean-çheerey Heear Hostyn as Worcestershire da'n jiass, as Shropshire da'n çheear.
Ta nuy slystyn echey: Tamworth, Lichfield, Cannock Chase, Staffordshire Yiass, Stafford, Newcastle-under-Lyme, Staffordshire Moorlands, Staffordshire Heear, as Stoke-on-Trent. Ta Stoke-on-Trent ny lught-reill unnaneagh, agh t'eh goit stiagh 'sy choontae jesh-chliaghtagh.
Ayns Jerrey Souree 2009, hooar ad tasht Anglo-Hostnagh smoo Vretyn Vooar, Tasht Staffordshire, faggys da Lichfield.
Yn Kaart Oarpagh son Çhengaghyn Ardjynagh ny Mynçhengaghyn
She conaant Oarpagh (CETS 148) va doltit ayns 1992 fo currym Choonseil yn Oarpey son çhengaghyn ardjynagh as mynçhengaghyn 'syn Oarpey y choadey as y chur er oaie eh yn Kaart Oarpagh son Çhengaghyn Ardjynagh as Mynçhengaghyn.
Illiam Dhone
She ashoonaghteyr as politickeyr Manninagh feer ennymoil va Illiam Dhone ny Illiam y Christeen (shenn-screeu: Illiam Dhône ny Illiam Dhôan ; William Christian ny Brown-haired William; 14 Averil 1608 – 2 Jerrey Geuree 1663). She mac lesh y vriw Ewan Christian v'eh.
Yn Kaart Oarpagh son Çhengaghyn Ardjynagh ny Mynçhengaghyn
Çhengaghyn fo coadey yn Chaart
Çheeraghyn ren shickyraghey yn Kaart as ny çhengaghyn va shickyrit fo conaantyn y Chaart:
Na Cealla Beaga
She balley ayns sheear yiass Choontae Ghoon ny Ghoal, Nerin, ad na Cealla Beaga (Yernish son "ny Kialteenyn Beggey"; Killybegs). Ta'n balley ny phurt smoo er mooadys as ny phurt smoo scanshoil er yn ellan. T'eh ny lhie er coose yiass y choontae faggys da Doon ny Ghoal as y balley shen ny lhie çheu hiar veih na Cealla Beaga.
Partee yn Lught Obbyr (Nerin)
She partee politickagh ayns Pobblaght Nerin eh Partee yn Lught Obbyr (Baarle: The Labour Party, Yernish: Páirtí an Lucht Oibre). T'eh ny phartee soshialagh deynlagh as deynlagh soshialagh. V'eh bunnit ec James Connolly 'sy vlein myr skian pholitickagh jeh Cohaglym Sheshaghtyn-Cheirdey Nerin. Ec y traa t'ayn ta 20 ynnydyn ec y phartee ayns Dáil Éireann as t'eh ny tree partee smoo 'sy çheer. Ayns Ard-reihys ny bleeaney 2007, hooar y partee 10.1% jeh'n vote.
Janet Mock
Janet Mock (ruggit er 10 Mayrnt 1983), she screeudeyr, cuirreyder çhellveeish, stiureyder, gienteyder, as immeeaghtagh er son cairyn tessen-cheintyssagh Americaanagh t'ee. Haink er e chied lioar, y lioar chooinaghtyn Redefining Realness, dy ve coonit myr lioar creck erskyn insh lesh y New York Times. She reagheyder cohoyrtagh lesh Marie Claire t'ee as eear-reagheyder fwirran lesh ynnyd-eggey yn earishlioar People.
Billey smeyr
She lus 'sy ghenus Morus eh billey smeyr (Morus nigra). T'ad dooghyssagh da'n Aishey heear-yiass.
Jalloo-oaylleeaght
She billey yn-lhoamey beg t'a'yn, wheesh as 10-13m er yrjid. Ta duillagyn cree-chrooagh echey dy mennick, agh foddee ad ve babbanagh myrgeddin. T'ad geayshteenagh, mysh 10-20cm er lhiurid as 6-10cm er lheead. Ta roost dhone echey, as eshyn crammanagh as scaant, ec shenn viljyn er lheh, agh cha nel eh roshtyn 300 bleeantyn d'eash dy mennick. Ta cummey surllaghey echey, faggys co-chruinnagagh ny keayrtyn. Ta berrishyn yn-ee jiarg-ghorrym dorraghey echey, as ad nyn nroopyn. Ta blass menoyragh oc.
Ymmyd
T'ad troarey billey smeyr er fud ny h-Aishey as ny h-Oarpey er son y vess yn-ee echey as myr bee da crooagyn heeidey.
Neaynin (lus)
She dooie cadjin Asteraceae ny h-Oarpey eh neaynin (Bellis perennis). She lus lussagh t'ayn. Ta raisoamyn beggey echey, as duillagyn beggey runtit mysh 2-5 kentimeaderyn er lhiurid. Ta blaa 2-3 kentimeaderyn er crantessen echey, as blaagyn gahagh baney as blaagyn jyskagh bweey echey.
Niederschönhagen
She slyst ayns Detmold, y Ghermaan, eh Niederschönhagen. T'eh ny lhie mysh 7 km çheu hiar veih çheshvean y chaayr Detmold. T'ad Oberschönhagen, Diestelbruch, Vahlhausen as Mosebeck ny slystyn ta çhemmal rish.
Va'n clyst cochorpit lesh Detmold er 1 Jerrey Geuree 1970 rere aalhiasseeyn y ghurneilys ynnydagh.
Ta'n clyst 2.6 km² er eaghtyr as 'sy vlein 2006 va 75 deiney cummal ayn. She Gustav Köller (CDU) y meoir as she Manfred Stölting (SPD) yn ynnydagh 'sy Choonseil Chaayragh.
Yn Impiraght Ghoaldagh
right|thumb|300px|Dagh thalloo va coontit stiagh myr ayrn jeh'n Impiraght Ghoaldagh right|thumb|Brattagh y Vretyn Vooar (1707-1801) right|thumb|Brattagh y Reeriaght Unnaneysit (1801-jiu) Va'n Impiraght Ghoaldagh (British Empire) jeant seose jeh çhiarnyssyn, coloinyn crooinagh, çheeraghyn coadit, annaghyn, as thallooyn croghagh elley fo goll er reirey ny stiurey liorish y Reeriaght Unnaneysit as ny steatyn hie roish. Hoshee ee lesh shellooyn harrish-mooir as stashoonyn traghtee va currit er bun liorish Reeriaght Hostyn eddyr y 16oo eash yeianagh as y 18oo eash lheah.
Ec mullagh e cummaght, she ish va'n impiraght smoo er y theihll v'ayn rieau as, harrish ny smoo na keead bleeaney, she ish va ard-phooar y theihill. 'Sy vlein 1913 ren yn Impiraght Ghoaldagh goaill reirey harrish ny smoo na 412 villioon sleih, ny 23% jeh pobble ny cruinney ec y traa, as 'sy vlein 1920 ren eh coodaghey 35,500,000 km2 (13,700,000 mi ker), ny 24& jeh eaghtyr thallooin ny cruinney. Myr eiyrtys er shen, ta sheckteraght chultooragh, hengoaylleeagh, leighoil, as vunraghtoil yn Impiraght Ghoaldagh ry-gheddyn dy lheeadagh. Ec mullagh e pooar, v'eh currit sheese er myr "yn impiraght raad nagh vel y ghrian lhie", er-yn-oyr dy row y ghrian soilsheeney er feeu nane jeh ny thallooyn eck.
Madeline Brewer
She aghteyr Americaanagh ee Madeline Kathryn Brewer (ruggit er 1 Boaldyn 1992 ). T'ee mie er enney son e paart myr Tricia Miller 'sy straih hellveeish Orange Is the New Black (2013), e paart ayns Hemlock Grove (2014–2015), as e paart myr Alice/Lola 'sy scannane atçhim Cam liorish Netflix. T'ee cloie Janine Lindo 'sy straih yee-launyssagh The Handmaid's Tale (2017–jiu) liorish Hulu, raad hooar ee enmyssaght son Emmy son y Ven0aghteyr Co-hassooagh Ard-yindyssagh ayns Straih Drama.
Skaal
right|thumb|Tey-chappan ta ny hoie er skaal She sorçh dy yyst beg ee skaal. Car ny Mean Eashyn, v'ad ymmydit son aunlyn as soolagh y hebbal. Jiu, ansherbee, t'ad ymmydit son cappan y ymmyrkey, lheid as adsyn ta ymmydit son tey-chappanyn. Dy mennick, ta mean y skaal goaill stiagh lhaggan da'n chappan. T'ad ymmydagh son eaghtyryn y choadey veih çhiass y chappan as son thooillaghey veih'n chappan y ghoaill myrane lesh ynnyd ymmydagh son speinyn tey.
Goolag
Ta daa ard-obbraghyn ec y ghoolag. Hoshiaght, t'eh coadey yn aahjioogh noi ayrnyn bee do nagh beagh y cretoor plooghey. Rish sluggey, t'ee garraghey seose, as ta'n çhengey scughey ergooyl. Ta shen cur er yn 'ar-ghlottys lhie harrish y ghlottys, as cha nod ny ta goll er sluggey goll stiagh 'sy ghoolag, as myr shen, dys ny scowanyn. My ta'n ghoolag goll er greinnaghey ec bee (ny stoo elley), ta aawoalley creddal lajer dys ny eebyrt.
Chammah's shen, ta teaddyn y ghoo soit 'sy ghoolag, as ec sheeintee, t'ad stiurey stroo yn ennal, as t'ad gientyn toan liorish craa. Shen bun glare deiney. Ta goolag ec ein myrgeddin, agh cha nel teaddyn ny far-ghlottys oc. Ta'n syrincs oc gientyn sheean.
Traen
right|thumb|Yn Jacobite Steam Train 'sy vlein 2003, sampleyr jeh traen gaal. She straih dy charbid railley chianglt ta broojit fo bree charbyd er lheh er raad yiarn son lughtyn ny troailtee y ymmyrkey eh traen.
Ta jeshaght-charbyd er lheh ny jeshaghtyn er lheh ayns yl-unnidyn hene-vroojit kiarail bree ghleashagh. Ga dy row ee yn ghaal-vroo dy row broojey traenyn dy shenndeeagh, jiu she traenyn deesyl as lectragh ny sorçhyn dy hraenyn smoo cadjin. Ta farraneyn bree elley goaill stiagh cabbil, caabil, yn ym-hayrn, aer broojit, battreeyn, as turbeenyn gas.
Ta raillaghyn jeant seose, er y chooid smoo, jeh daa, tree ny kiare raillaghyn, lesh unskelfyn as bollee-stiuree floaddey magnaidagh.
Ta'n fockle "traen" çheet magh ass trahiner y Çhenn Rangish trooid y Vaarle, veih trahere ("tayrn") y Ladjyn.
Donnag y voalley
She foillycan ee donnag y voalley (Lasiommata megera). T'ee cummal er feie ny cryss Phalearctagh ayns oirryn keylljyn, glioonyn as keylljyn goaney. Ta'n phraddag gee faiyr ayns ny genera Festuca, Bromus, Deschampsia, Poa, Dactylis as Brachypodium.
Jalloo-oaylleeaght
Ta lheead 40-52mm ec ny skianyn. Ta çheu s'yrdjey ny skianyn jiarg-bwee, rheynnit ec linnaghyn aggagh, as t'ad gollrish duillagyn marroo. Ta'n ven ny s'gilley na'n fer. Ta cowrey sooilley faggys da birr ny skianyn hoshee, as nane dys kiare cowraghyn elley rish jerrey ny skianyn jerrey. Ta'n çheu s'inshley dhone mestit, as cowraghyn sooilley er chammah; ta'n cowrey er y skian hoshee baghtal dy liooar, agh ta ny fir elley dhone as dullyr.
Ta'n phraddag glass gial as linnaghyn ny s'gilley urree. thumb|left|Çheu s'inshley thumb|left|Praddag
Cammag Albinagh
thumb|right|270px|Shinty ayns Glaschu.
Ta cammag Albinagh (Camanachd; Shinty) ny sleih-ghamman Albinagh. T'ee cosoylagh rish immanaght Yernagh as cammag. Dy boallagh v'ee cloiet er feie ny h-Albey, agh haink jerrey lhee mygeayrt ny 1860yn lesh çheet stiagh y toccer, y hockee Sostynagh as ruggyr.
Nienhagen, Detmold
She slyst ayns Detmold, y Ghermaan, eh Nienhagen. T'eh ny lhie mysh 5 km çheu heear hwoaie veih çheshvean y chaayr Detmold. T'ad Niewald, Jerxen-Orbke, Heidenoldendorf, Pivitsheide V. H. as Pivitsheide V. L. ny slystyn ta çhemmal rish.
Va'n clyst cochorpit lesh Detmold er 1 Jerrey Geuree 1970 rere aalhiasseeyn y ghurneilys ynnydagh.
Yn Partee Glass (Nerin)
She partee politickagh glass ayns Nerin eh yn Partee Glass (The Green Party, An Comhaontas Glas). Va'n partee bunnit myr Partee Eggoaylleeagh Nerin (Baarle: Ecological Party of Ireland, Yernish: Páirtí Éiceolaíochta na hÉireann) ayns Divlyn liorish yn ynseyder Christopher Fettes. Va'n partee aa-enmyssit myr y Cochaarjys Glass ayns 1983 as ayns 1987 hooar y partee yn ennym roie.
Nienhagen, Detmold
Ta'n clyst 3.68 km² er eaghtyr as 'sy vlein 2006 va 346 deiney cummal ayn. She Martin Akemeier (SPD) y meoir as she Wolfgang Köster (SPD) yn ynnydagh 'sy Choonseil Chaayragh.
Yn Partee Glass (Nerin)
Ta shirreyderyn ass y Phartee Glass er ve reiht ayns dagh keim y reiltys; ynnydagh, Dáil, as y Parlamaid Oarpagh, as ayns 2007 hooar y partee y chied ynnyd ayns Çhionnal Nerin Hwoaie. Hie er y Phartee Glass ayns Nerin Hwoaie dy ve ny chooid jeh Partee Glass Nerin 'sy vlein roish shen.
Er 14 Mean Souree 2007, lurg barganaghyn er claare ry hoi'n reiltys, hie yn Partee Glass stiagh 'sy reiltys lesh Fianna Fáil as y Phartee Deynlagh.
An Clochán Liath
She balley Gaeltaght ayns Coontae Ghoon ny Ghoal, Nerin, eh an Clochán Liath (Yernish son "Y Claghan Lheeah"; Dungloe). T'eh ny valley smoo scanshoil ayns ard na Rosa as ny valley smoo ayns Gaeltaght Ghoon ny Ghoal.
Conmhaigh
She balley beg ayns shiar Choontae Ghoon ny Ghoal, Nerin, eh Conmhaigh (Convoy). T'eh ny lhie ayns Ghlion Abhainn na Finne er awin an Daoil.
Rere coontey-pobble 'sy vlein 2011, va 1,438 deiney cummal ayn. Gollrish ram baljyn 'syn ard shoh, ta shennaghys y valley sheeyney heear gys Plandail Ulley. Ta boodeeys mestit 'sy valley as y mestey shen ry-akin ayns ny scoillyn as kialteenyn. Ta bunscoill Chatoleagh Raueagh ayn, myrane lesh bunscoill vestit. Chammah as shen, ta keeill Chatoleagh, cheeill Anglicaanagh, as keeill Heyr-Phresbyteyragh. Cha nel mean-scoillyn 'sy valley as ta ny paitçhyn goll er scoill ayns Ráth Bhoth ny Srath an Urláir.
Shropshire
She coontae jesh-chliaghtagh ayns Mean-çheerey Heear Hostyn eh Shropshire (Salop dy maylartagh; Swydd Amwythig). T'eh çhemmit liorish Cheshire da'n twoaie, Staffordshire da'n çhiar, Worcestershire da'n çhiar yiass, Herefordshire da'n jiass, Powys da'n çheear, as Wrecsam da'n çheear hwoaie.
She Shrewsbury eh y preeu-valley tradishoonagh. Er son reirey, t'eh aarheynnit ayns daa 'lyst, slyst Shropshire as slyst Telford as Wrekin, nyn lughtyn-reilley unnaneagh.
Onnane (lus)
She lus ee onnane. Cha nel possan baghtal ayn rere rang-oardraghey bea-oaylleeagh, agh ta'n ennym çheet er troyn cadjin ny lossreeyn, as erskyn ooilley, caulgyn er oirr ny duillagyn oc. Dy cadjin, ta caulgyn gaase er eaghtyryn elley, myr sampleyr, er y ghass ny er eaghtyryn rea ny duillagyn. T'ad skeaylley rass er y gheay myr clooin onnane.
Ta ymmodee lossreeyn ayn t'ad cur "onnane" orroo, as y chooid smoo jeu 'sy chlein Cynareae 'syn oardagh Asterales. Cha nel agh onnaneyn garroo ayns possan elley, 'syn oardagh Dipsacales.
Niewald
She slyst ayns Detmold, y Ghermaan, eh Niewald. T'eh ny lhie mysh 6 km çheu heear hwoaie veih çheshvean y chaayr Detmold. T'ad Oettern-Bremke, Jerxen-Orbke as Nienhagen ny slystyn ta çhemmal rish.
Va'n clyst cochorpit lesh Detmold er 1 Jerrey Geuree 1970 rere aalhiasseeyn y ghurneilys ynnydagh.
Ta'n clyst 1.4 km² er eaghtyr as 'sy vlein 2006 va 70 deiney cummal ayn. She Achim Mausbach (B90/Grüne) y meoir as she Wolfgang Köster (SPD) yn ynnydagh 'sy Choonseil Chaayragh.
Billey
right|thumb|[[Billey darragh sampleyragh, faggys da Gunstone Mill ayns glion y Yeo, Somerset Hwoaie, Sostyn.]] She lus fuyghagh yl-vleinoil eh billey (veih bile, "billey mooar" ny "billey (mooar) casherick", y Çhenn Yernish ). Ta cur sheese jeant dy mennick ec lus-oaylleeyn myr lus fuyghagh as corp ny cliu mooar echey ta gymmyrkey shiartanse dy fo-chrouwyn. Ta ughtaryn elley gra dy lhisagh biljyn ve ny s'yrjey na eddyr 3 m as 6 m, as ta ughtaryn elley gra dy lhisagh ad ve ny s'lhea na 10 cm (tarragh 30 cm). Ta ughtaryn ennagh gra nagh vel ayns lussyn as ny troyn shen oc agh rassanyn, ga nagh vel biljyn lheid as y Mallee çheet rish y chur sheese shen. Ayns cosoylaght rish y chooid vooar jeh lussyn elley, ta seihll foddey beayn ec biljyn, as ta fir jeu thousaneyn dy vleeantyn d'eash as ny s'yrjey na 115 er yrjid.
Ta biljyn coontit myr co-oltyn scanshoil jeh cummey najooragh yn thallooin er yn oyr dy vel ad cur lhiettrimys er y chrimmey as kiarail eggochorys da'n eaghtyr fo'n duillagys oc veih'n emshir. Myrane lesh shen, ta paart mooar ec biljyn ayns gientyn yn ocsygien as injillaghey yn daa-ocseed charboan 'syn aeraght, myrane lesh streeaney çhiassid yn thalloo. T'ad coontit myr co-oltyn ayns cummey thallooin as eirinys er oyr yn aghin aesthetagh as ny birr vessghartagh oc (lheid as ooyllyn). She stoo troggee t'ayn ayns biljyn myrane lesh bunstoo bree ayns ram çheeraghyn. Chammah as shen, ta paart mooar ec biljyn ayns feayn-skeeaylleydaght chooid vooar jeh cultooryn y theihll.
Worcestershire
She coontae jesh-chliaghtagh as reiragh ayns ard Mean-çheerey Heear Hostyn eh Worcestershire. T'eh çhemmit liorish Staffordshire da'n twoaie, Mean-çheerey Heear Hostyn da'n çhiar hwoaie, Warwickshire da'n çhiar, Gloucestershire da'n jiass, Herefordshire da'n çheear, as Shropshire da'n çheear hwoaie.
She Worcester eh y preeu-valley tradishoonagh as ard-oik reiragh.
Ráth Bhoth
She balley ayns Coontae Ghoon ny Ghoal, Nerin, eh Ráth Bhoth (Yernish son "Rhaa Waane"; Raphoe}).
Organisation internationale de la Francophonie
Ta Organisation internationale de la Francophonie (Frangish son Reagheydys Eddyrashoonagh jeh La Francophonie), ny La Francophonie dy mennick, ny reagheydys eddyrashoonagh dy reillyn stait as reiltyssyn as y Rangish myr çhengey ghooghyssagh ny çhengey chliaghtagh oc, raad dy vel reih mie jeh'n phobble nyn Vrangisheyryn ny raad dy vel ught-lhiannoo cronnal lesh y Rangish ny lesh cultoor ny Frank.
O-T Fagbenle
She aghteyr, screeudeyr, as stiureyder Goaldagh eh Olatunde Olateju Olaolorun "O-T" Fagbenle (Yorubish: Ọlátúndé Ọlátẹ́jú Ọláọlọ́run Fágbénlé; ruggit er 22 Jerrey Geuree 1981). T'eh er ny chloie ayns shiartanse dy scannaneyn as gientynyn ardan as çhellveeish. Ta enney share er Fagbenle son e phaart myr Luke ayns The Handmaid’s Tale (2017–2021) liorish Hulu as son e huarystal jeh Barack Obama ayns The First Lady (2022).
FK Jonava
Ta Futbolo klubas Jonava ny Jonava ny chlub soccer Litaanagh ta cloie ayns 1 lyga (Pirma lyga). Va'n club bunnit 'sy vlein 1991. Ec y traa t'ayn, she Petro Kušlyk y reireyder.
Billey tooishey
Ta billey tooishey çheet er biljyn 'sy ghenus Boswellia as rosin cooragh millish oc ta sleih cur tooish ny frankincense er. Ta ymmyd jeant jeh myr stoo lheeys, as noi-loshtaghtyn er lheh.
Ymmyd lheeys
T'ad jannoo ymmyd jeh biljyn tooishey 'sy chorys lheeys Ayurvedagh. Ta ronsaghey ayn bentyn rish bree geayr boswellagh (ass y rosin) noi reean as çhingyssyn guinn-hiass. 'Syn Affrick Heear, t'ad jannoo ymmyd jeh roost Boswellia dalzielii noi çhiassaghey, aacheoid as çhingyssyn gailley.
Yn Chataloan Hwoaie
right|thumb|Caslys-çheerey jeh'n Chataloan Hwoaie ta soilshaghey magh y Chataloan hene right|thumb|Caslys-çheerey jeh'n rheynn Pyrénées-Orientales 'sy Rank She enmys ta goll er ymmyd keayrtyn, as ayns screeunyn Cataloanagh er lheh, da'n thalloo va lhiggit voish y Spaainey dys y Rank lurg Conaant ny Sleityn Pyreanagh 'sy vlein 1659 ee yn Chataloan Hwoaie (Catalunya Nord; Catalogne Nord). Ta'n ard shen co-reggyrtagh, fo ny harrish, rish y rheynn Rangagh Pyrénées-Orientales.
Yn Choagaash
right|thumb|Caslys-çheerey fishigagh y Choagaash right|thumb|Caslys-çheerey politickagh y Choagaash (2008) She ard çheer-oaylleeagh as politickagh ee yn Choagaash. T'ee ny lhie er y joarey eddyr yn Oarpey as yn Aishey, as eddyr y Vooir Ghoo as y Vooir Chaspagh. Ta Sleityn ny Coagaash, raad ta'n slieau s'yrjey 'syn Oarpey, Slieau Elbrus, soit ayn. Dy politickagh, ta'n Choagaash goll er rheynn magh ayns ayrnyn twoaieagh as jiassagh.
Yvonne Strahovski
She ben-aghteyr Austrailagh ee Yvonne Jaqueline Strzechowski (ruggit er 30 Jerrey Souree 1982), ta goll er enney dy keirdagh myr Yvonne Strahovski. Ta enney mie urree er y chooid smoo son e paartyn ayns çhellveeish ghramadagh as t'ee er ny gheddyn ram awundyryn as enmyssaghtyn, goaill stiagh daa enmyssaght son Aundyryn Primetime Emmy as tree enmyssaghtyn son Aundyryn y Screen Actors Guild.
Yn Choagaash
* Cha nel staydys neuchroghagh ny çheeraghyn heose ayns clou iddaalagh goll er enney dy h-oikoil er y chooid smoo. Ta'n Abcaaish as Ossetia Yiass coontit, er y chooid smoo, myr ayrnyn y Çhorshey, as ta Nagorno-Karakakh coontit myr ayrn yn Asserbajaan.
Yvonne Strahovski
Ta obbraghyn elley lesh Strahovski goaill stiagh Lego: The Adventures of Clutch Powers (2010), Killer Elite (2011), I, Frankenstein (2014), The Astronaut Wives Club (2015), Manhattan Night (2016), All I See Is You (2016), He's Out There (2018), The Predator (2018) as The Tomorrow War (2021). Chur ee e goo rish Miranda Lawson 'sy straih ghamman-feeshan Mass Effect as rish Batwoman 'sy scannane far-feniagh bioghit Batman: Bad Blood (2016).
Tallahassee, Florida
She preeu-valley steat Florida ayns ny Steatyn Unnaneysit ee Tallahassee. Va 190,894 cummaltee 'sy valley rere coontey-pobble ny bleeaney 2016. She John Marks meoir y chaayr. Va'n chaayr bunnit 'sy vlein 1824.
Çheer-oaylleeaght
Rere Oik Coontey-pobble ny Steatyn Unnaneysit, ta'n chaayr 268 km² er eaghtyr, 260 km² jeh ayns thalloo as 8 km² jeh ayns ushtey.
Baljyn as caayryn lannoonit
Ta Tallahassee lannoonit rish ny baljyn as ny caayryn shoh heese:
Reeriaght y Vee
Va Reeriaght y Vee (Shenn Yernish: Cóiced na Míde, Ríocht na Mí) ny reeriaght vean-eashagh ayns Nerin. Va'n reeriaght currit er bun mygeayrt ny bleeaney 76 BNJ liorish Túathal Techtmar lurg caggaghyn noi ny reeriaghtyn Connaghtey, Ulley, Mooan as Lion, as hannee ee ayn er mayrn derrey ny bleeaney 1171 tra haink ny Normanee gys Nerin. Ghow y reeriaght stiagh Coontae yn Vee, Coontae yn Eearvee, Coontae yn Lhongfort as stuggan jeh Coontae yn Chavan, Coontae Ghivlyn, Coontae Cheeill Darey, Coontae Vuinaghan, Coontae Lhoo as Coontae Uíbh Fhailí. Va'n preeu-valley eck soit ayns Teamhair na Rí, boayl ny h-ard-reeaghyn Yernagh chammah.
Skeerey Andreas
Ta Skeerey Andreas (Andreas) ny skeerey ayns twoaie Vannin. Myrane lesh Skeerey Vreeshey as Skeerey Chreest ny h-Ayrey, ta Andreas soit 'sy çheadin Inver Ayre. Ta'n skeerey sheeyney veih'n Lhen Vooar harrish y coose sheear hwoaie gys Breeshey. T'ee çhemmit liorish Jorby da'n sheear, liorish Creest ny h-Ayrey da'n jiass, liorish Breeshey da'n shiar as liorish Mooir Vannin da'n twoaie. Ta'n balley beg Andreas soit 'sy skeerey.
Corys lieh-eaghtyraneagh
thumb|400px|right|Ta [[pobblaght eaghtyraneagh|pobblaghtyn eaghtyraneagh soilshit magh ayns gorrym (eayney nar t'ad kianglt lesh parlamaid) raad dy vel coryssyn lieh-eaghtyranegah soilshit magh ayns buigh.]]
Magh
She balley beg ayns Coontae Ghoon ny Ghoal, Nerin, eh Magh (Muff). T'eh ny hoie faggys da inver Abhainn an Fheabhail as er y joarey eddyr Pobblaght Nerin as Nerin Hwoaie. Ta Caayr Ghoirrey ny lhie beggan çheu yiass veih'n valley.
An Tamer
Ta An Tamer (River Tamar, Cornish: Dowr Tamer ny An Tamer) ny h-awin ayns Sostyn Heear Yiass. Ta'n awin shen ny joarey eddyr Devon da'n shiar as y Chorn da'n sheear. Cha nel moir An Tamer agh 6 km (4 meeilaghyn) veih coose hwoaie ny Corn, agh t'ee roie jiass. Ec yn inver, ta An Tamer roie stiagh ayns Hamoaze raad t'ee çheet ry-cheilley lesh An Lyner roish t'ee goll stiagh ayns Keyllys Plymouth.
Ráth Mealtáin
She balley ayns Coontae Ghoon ny Ghoal, Nerin, eh Ráth Mealtáin (Yernish er son "Rhaa Mealtán"; Ramelton). T'eh ny lhie 11 km çheu hwoaie veih Littyr Kennain as 4 km çheu hiar veih Baile na nGallóglach er coose heear Loch Súilí
Çhengey chadjinit
Ta çhengey chadjinit ny abbyrt chadjinit çheet er cummey dy hengey ennagh as keimeeaght ard eck. Ta staydys oikoil ec kuse jeu, agh cha nel ec fir elley. Ta bun oc ymmyd abbyrt ennagh ayns screeuyn, as shen çheumooie ard yn abbyrt veill dy cadjin. T'ad jannoo ymmyd jeh'n abbyr shoh ayns cooishyn oikoil, myr sampleyr ayns reirey, lettyraght as leigh. Ta ceaghlaght goll er leodaghey 'syn abbyrt shoh. Dy cadjin, ta'n cummey shoh rere abbyrt sleih ooasle. Ta keimeeaght ard ec abbyrt sleih cummaghtagh as ynsit, as t'ee ny sampleyr da sleih elley. Ta fockleyryn as lioaryn grammeydys beaynaghey normyn ny çhengey, chammah's obbyr oaylleeagh as reiltyssyn. Dy cadjin, ta bun yn abbyr chadjinit abbyrt y phreeu-valley. Ny keayrtyn elley, t'eh rere abbyrtyn ard-valjyn cultooragh ny tarmayrnagh. Ta çhengaghyn chadjinit elley jeant jeh ymmodee abbyrtyn ardjynagh.
Ayns çheeraghyn aasit, ta'n chooid smoo jeh'n phobbyl toiggal yn abbyrt chadjinit, eer mannagh vel ad ish y loayrt. Dy cadjin, ta sleih çheerey as lught ny h-obbyr daa-abbyrtagh: t'ad loayrt ayns abbyrt neuchadjinit 'sy thie as 'syn obbyr, agh t'ad jannoo ymmyd jeh'n abbyrt chadjinit er son cooishyn formoil.
Ny keayrtyn, ta blass er lheh kianglt rish yn abbyrt chadjinit, bentyn rish bun cadjin; myr sampleyr, ta Baarle Chadjinit kianglt rish Received Pronunciation, agh t'eh goll er loayrt ayns blassyn elley.
Ayns shiartanse dy heeraghyn, ta jantys ayn er son dy reaghey yn abbyrt chadjinit.
Oberschönhagen
Va'n clyst cochorpit lesh Detmold er 1 Jerrey Geuree 1970 rere aalhiasseeyn y ghurneilys ynnydagh.
Ta'n clyst 4.1 km² er eaghtyr as 'sy vlein 2006 va 64 deiney cummal ayn. She Friedrich Uthmeier (CDU) y meoir as she Manfred Stölting (SPD) yn ynnydagh 'sy Choonseil Chaayragh.
Alexis Bledel
She ben-aghteyr as craishteyder Americaanagh ee Kimberly Alexis Bledel (ruggit er 16 Mean Fouyir 1981). Ta enney mie urree son e paart myr Rory Gilmore 'sy straih hellveeish Gilmore Girls (2000–2007), as myr Emily Malek ayns The Handmaid's Tale (2017–2021). Va paart aafilleydagh ec Bledel ayns Mad Men ayns 2012 as ren ee aavioghey yn paart eck myr Rory Gilmore 'sy vyn-straigh aa-chruinnaght Gilmore Girls: A Year in the Life (2016) liorish Netflix.
Ta Bledel er ny gheddyn ram aundyryn as enmyssaghtyn son yn obbyr eck. Hooar ee enmyssaghtyn son aundyryn Satellite, Teen Choice, as Young Artist son e paart ayns Gilmore Girls. T'ee er ny gheddin kiare enmyssaghtyn son Aundyryn Primetime Emmy son The Handmaid's Tale as Aundyr Primetime Emmy son y Ven-aghteyr Cuirreydagh Ard-yindyssagh ayns Straih Drama cosnit eck. Ta tree enmyssaghtyn son Aundyryn y Screen Actors Guild feddynit eck son Fwirran Ard-yindyssagh ayns Straih Drama.
Queiggaghyn y Pholynn
She aarheynn reiragh jeh'n cheim s'yrjey 'sy Pholynn veih'n 14oo eash eh yn queiggey (województwo, ). Ren lhiassaghyn gurneilys ynnydagh y Pholynn, hie er nyn noltey 'sy vlein 1998 as hie magh er bree er 1 Jerrey Geuree 1999, cur shey queiggaghyn jeig er bun. V'ad currit er bun ayns ynnyd henn wheiggaghyn Phobblaght Heayagh y Pholynn hie magh er nyn groo er 1 Jerrey Souree 1975.
Ta enmyn ny h-ardjyn shenndeeagh as çheer-oaylleeagh currit er ny queiggaghyn noa-emshyragh. Roish y vlein 1998 va enmyn ny preeu-valjyn currit er ny shenn wheiggaghyn.
Ta'n eaghtyrys reiragh er keim ny queiggaghyn rheynnit magh eddyr kiannoort (voivode ny wojewoda y Pholynnish) ta goll er pointeil ec y reiltys ashoonagh, çhionnal reiht (sejmik), as coonseil chiannoortagh ta reiht ec y çhionnal shen. She marszałek województwa (marshyl y wheiggey) yn ennym ta currit er fer ny ben toshee y choonseil chiannoortagh. Ta ny queiggaghyn hene goll er rheynn magh ayns coondaeghyn (powiat) as baljaghtyn (gmina).
Cummaghtyn reiragh
Ta currymyn as cummaghtyn er keim y wheiggey goll er rheynn magh eddyr y chiannoort, y sejmik as y choonseil chiannoortagh. Er y chooid smoo, ta ny h-undinyssyn shen nyn soie ayns un chaayr, agh ayns Queiggaghyn Kujawy-Pomorze as Lubusz ta oikyn y chiannoort soit ayns caayryn raad nagh vel oikyn y choonseil chiannoortagh as y sejmik. Ta preeu-valjyn ny queiggaghyn enmyssit 'sy taabyl shoh heese.
Ta'n voivode, ny kiannoort, pointit ec yn Ard-Hirveishagh as she ynnydagh ardjynagh yn ard-reiltys t'ayn. T'eh gobbraghey myr fer toshee undinyssyn yn ard-reiltys er y cheim ardjynagh (lheid as shirveishyn ny meoiryn-shee as y çhirveish vooghee, oikyn kiedyn troailt, as scruteyraghtyn elley er lheh). Myrane lesh shen, t'eh stiurey shellooghyssyn yn ard-reiltys 'syn ard, goaseiraghey obbragh y reiltys ynnydagh, co-ordaghey immeeaghtyn ayns sauçhys y theay as coadey yn çhymmyltaght, as ta cummaghtyn er lheh echey ayns traa gear-cheimyn. Ta'n ennym urząd wojewódzki currit er oikyn y chiannoort.
Ta'n sejmik goll er reih dagh kiare bleeaney, ec traa cheddin ny reihyssyn da ny coondaeghyn as ny baljaghtyn. T'eh cur magh fo-leighyn, goaill stiagh strateyshyn lhiassaghey as claare argidoil y wheiggey. Myrane lesh shen, t'eh reih yn marszałek as olteynyn elley y choonseil chiannoortagh.
Ta'n choonseil chiannoortagh (zarząd województwa), fo stiurey y marszałek, draghtey yn chlaare argidoil as strateyshyn lhiassaghey, cooilleeney briwnyssyn y sejmik, stiurey shellooghys y wheiggey, as dellal lesh cooid vie jeh'n pholasee ardjynagh, goaill stiagh stiurey argid veansal yn Unnaneys Oarpagh. She urząd marszałkowski yn ennym ta currit er ny h-oikyn shen.
Queiggey Opole
She queiggey 'sy Pholynn eh Queiggey Opole (województwo opolskie; ; Woiwodschaft Oppeln/Oppelner Schlesien). Va'n queiggey currit er bun ass shenn Wheiggey Opole as ayrnyn Wheiggey Częstochowa er 1 Jerrey Geuree 1999 rere conaantyn lhiassaghey yn ghurneilys ynnydagh va doltit 'sy vlein 1998. Ta ennym y phreeu-valley - Opole - currit er y wheiggey. She cooid jeh'n Tileesh t'ayn.
Ta Queiggey Opole çhemmit liorish Queiggey ny Sileesh Eeaghtyragh 'sy neear, liorish Queiggaghyn ny Polynn Mooar as Łódź 'sy twoaie, liorish Queiggey ny Sileesh 'sy niar, as liorish y Phobblaght Çheck 'sy jiass.
Çheer-oaylleeaght Vannin
thumb|right|200px|Jalloo far-rollageagh er Mannin Ta Mannin ny h-ellan ayns Mooir Vannin, eddyr y Vretyn Vooar as Nerin 'syn Oarpey Heear. T'ee 52 km (33 mi) er lhiurid veih'n twoaie da'n jiass, as 22 km (13 mi) er lhiurid veih'n sheear dys y shiar. Ta ny smoo na 75,000 cummaltee er yn ellan. T'ee ny Croghane-crooin Ghoaldagh. Ta ellaneen beg eck ec jiass Vannin - y Cholloo.
Quinsh (billey)
She billey yn-lhoamey as olteyr ynrican y ghenus Cydonia eh quinsh. Ta mooinjerys echey rish ooyllyn as peearyn.
Çheer-oaylleeaght Vannin
Cruink as sleityn
right|thumb|Reayrt er thalloo chronkagh Vannin. Ta Mannin ny h-ellan cronkagh lesh ram cruink as thallooyn ardey ta sheeyney harrish jiass as mean yn ellan, lesh glion meanagh ta roie eddyr Doolish as Rhumsaa. She Sniaul yn un slieau er yn ellan as ee 621 m er yrjid. She Baarool Twoaie y nah vullagh s'yrjey er yn ellan as she y co-ennymagh Baarool Jiass y mullagh s'yrjey 'sy jiass. Myrane lesh ny cruink, ta queig marilynyn (cronk ny slieau lesh yrjid chosoylagh ta ny s'yrjey na 150 m, gyn scansh er yn yrjid yarroo echey ny gyn scansh er red elley erbee) er yn ellan - Sniaul, Baarool Jiass, Cronk Vradda, Slieau Freoghane as Cronk Meayll. Ta cruink yn ellan mie-veenit as t'ad scarrit ass y cheilley liorish glionteeyn, lheid as Glion Muigh, Glion Mooar as Glion Phurt Soderick. Agh, ayns neu-chosoylaght rish y chooid elley jeh'n ellan, ta'n twoaie jeant seose jeh cruink injil as thalloo rea as ad hene jeant seose jeh thalloo gleayragh rioee as drundinyn marrey.
Quinsh (billey)
Jalloo-oaylleeaght
She billey beg t'ayn, eddyr 5-8m er yrjid. Ta mess peearagh echey, as eshyn lheeah ec y toshiaght, as buigh-airhey lesh appaghey. Ta duillagyn neuchrampit echey, eddyr 6-11 kentimeader er liurid, as folt meein er nyn vud. Ta blaaghyn queig-petyllagh baney ny baney-jiargey echey.
Çheer-oaylleeaght Vannin
Awinyn as loghyn
Er oyr nagh vel ayns Mannin agh çheer veg chronkagh, cha nel ram coorseyn ushtey ry-akin ayn. She Awin Sulby yn awin s'liurey er yn ellan as ee 32 km (20 mi) er lhiurid as t'ee roie stiagh 'sy vooir ec Rhumsaa. Ta awinyn giare elley er yn ellan goaill stiagh y Glass, yn Awin Doo, (ta çheet ry-cheilley myr Awin Ghoolish faggys da Doolish), as y Neb.
Tampa, Florida
Çheer-oaylleeaght
Rere Oik Coontey-pobble ny Steatyn Unnaneysit, ta'n chaayr 441.9 km² er eaghtyr, 290.3 km² jeh ayns thalloo as 34.3 km² jeh ayns ushtey.
Çheer-oaylleeaght Vannin
Awinyn as loghyn
Cha nel loghyn er yn ellan magh veih ny doouryn ayns ny cruink, lheid as Doour Sulby as Doour Voaldyn Heear.
Tampa, Florida
Baljyn as caayryn lannoonit
Ta Tampa lannoonit rish ny baljyn as ny caayryn shoh heese:
Çheer-oaylleeaght Vannin
Speyr
She speyr hempreilagh y speyr chadjin t'er gheddyn ayns Mannin, lesh souraghyn fynnyr as geuraghyn boggey. Ta ny smoo fliughey ayns Mannin ayns cosoylaght rish y chooid vooar jeh ny h-Ellanyn Goaldagh, kyndagh rish y hoiaghey eck ayns Mooir Vannin magh veih coose heear y Vretyn Vooar as magh veih coose hiar Nerin. Dy mennick ta ny geayaghyn neear yiass çheet veih troa Nerin as ad çhaglym fliughid er y vollagh. Ta'n ard-fliughid veanagh smoo ry-gheddyn ec Sniaul, raad dy vel eh 1900 mm er mooad.
Cha nel çhiassidyn ardey ry-gheddyn er yn ellan, as she 28.9 °C y çhiassid s'yrjey va recortyssit er yn ellan ec Roonysvaie. Ta enney er Mannin er son ny speyryn bodjallagh as keimyn grianagh injil.
Çheer-oaylleeaght pholitickagh as gheiney
thumb|right|300px|Lughtyn-reill Ellan Vannin
Ta Mannin rheynnit ayns 6 sheadinyn, as ad er ny rheynn magh ayns 17 skeeraghyn (as yn ennym "skeeraghyn shendeeagh" currit orroo jiu). Son gurneilys ynnydagh oikoil, ta Mannin rheynnit ayns kiare baljyn, queig baljyn beggey, as queig skeeraghyn jeig. Foddee rheynn magh yn ellan myr shoh:
Plymouth
Ta Plymouth ny chaayr as ny lught-reill unnaneagh er coose yiass Devon, Sostyn, mygeayrt 190 meeillaghyn (310 km) çheu heear yiass veih Lunnin. T'eh ny hoie eddyr inveryn ny h-awinyn Plym da'n shiar as An Tamer da'n sheear, raad t'ad çheet ry-cheilley myr Keyllys Plymouth. Veih'n vlein 1967 ta Plymouth goaill stiagh ny fo-valjyn Plympton as Plymstock ta nyn soie er broogh hiar yn awin Plym.
Jiu, ta 250,000 deiney cummal 'sy chaayr, as rere shen t'eh ny 15oo chaayr smoo ayns Sostyn. T'eh fo reirey Choonseil Caayragh Plymouth as ta tree OAyn echey. Ta cleayney mooar ec troggal lhongyn ayns tarmaynys Plymouth, agh ta ny smoo cleayney nish ec y rheynn hirveishagh veih ny 1990yn. Ta'n 11d ollooscoil smoo 'sy Reeriaght Unnaneysit rere earroo scollagyn - Ollooscoill Plymouth - as y phurt chaggee obbraidagh smoo 'syn Oarpey Heear - HMNB Plymouth. Ta baataghyn assaig kiangley Plymouth rish y Rank as y Spaainey as purt aeragh lesh shirveishyn Oarpagh eck.
Tennesseen
She bunstoo taahit eh Tennesseen lesh y chowrey Ts as yn earroo breneenagh 117 echey. Hie shey vreneenyn er nyn veddyn magh ec fwirran co-obbragh Rooshagh-Americaanagh ayns Dubna, Queiggey Moscow, 'sy Roosh, 'sy vlein 2009-10. Ga dy vel eh coontit myr y hallageen s'trimmey, cha nel feanish ayn dy vel ny troyn echey goll rish troyn ny h-oltaghyn elley, lheid as yn eeadeen as yn astatçheen. Ta oltscarrey sheiltynagh coyrlaghey dy vel ram anchaslyssyn ayn eddyr yn tennesseen as ny fir elley 'sy phossan shen.
Shey-lhiattaghan
Ayns towse-oaylleeaght, ta'n shey-lhiattaghan ny yl-lhiatteean lesh shey oirryn as shey mullee. She {6} y cowrey Schläfli ta currit er shey-lhiattaghan cadjin.
Shey-lhiattaghan cadjin
left|frame|Ta'n shey-lhiattaghan cadjin so-hroggalagh lesh combaase as reilleyder. Ta'n jalloo shoh taishbyney aght keim-er-cheim er kanys shey-lhiattaghan y chroo, currit liorish [[Euclid 'sy lioar Elmintyn, Lioar IV, Keisht 15.]]
Ta ny h-uillinyn sthie jeh shey-lhiattaghan cadjin (raad dy vel co-lhiurid ec dagh çheu) 120° er uillin, as ta 720 keimyn T ec y shey-lhiattaghan. Ta 6 shimmeadraghtyn kiarklagh as 6 shimmeadraghtyn aahoilshagh echey, as ad jannoo seose y possan daa-heedragh D6. Ta ny tessenaneyn s'liurey jeh shey-lhiattaghan cadjin, ta kiangley mullee chondaigagh chrantessenagh, daa cheayrt ny s'liurey na ny h-oirryn. Ayns cosoylaght rish kerrinyn as trooraneyn co-lhiatteeagh, ta shey-lhiattaghanyn kiangley rish y cheilley dys plaaney y çheeley gyn baarnaghyn (ta tree shey-lhiattaghanyn cruinnaghey ec dagh mullagh), as lesh shen t'ad so-ymmydagh son mosaicyn y hroggal. Son yn oyr shen, ta killagyn shelleig jeant seose ayns cummey shey-lhiattagh as er oyr dy vel y cummey oc jannoo ymmyd fondagh jeh reamys as cooid hroggee. She mosaic kere volley jeh shey-lhiattaghanyn y diagram Voronoi jeh cleeah trooraneagh cadjin.
Ta eaghtyr jeh shey-lhiattaghan cadjin lesh liurid oirr t\,\! currit liorish
Myrane lesh shen, foddee eh y gheddyn magh lesh y formley A=ap/2, raad dy vel a yn apothem as p yn ym-linney.
Ta ym-linney y shey-lhiattaghan cadjin lesh liurid oirr t\,\! currit sheese myr 6t\,\!, y crantessen smoo 2t\,\!, as y crantessen sloo. Cha nel stooaltane platoanagh ayn ta jeant seose jeh shey-lhiattaghanyn cadjin.
Bochotnica
She balley beg 'sy clyst reiragh Kazimierz Dolny ayns Coontae Puławy 'sy wheiggey Lublin ayns shiar y Pholynn eh Bochotnica. T'eh ny lhie mysh 3 km çheu hiar hwoaie jeh Kazimierz Dolny, 10 km çheu yiass veih Puławy, as 42 km çheu heear veih'n phreeu-valley ardjynagh Lublin. T'eh soit er broogh yesh yn awin Wisła er y raad eddyr Puławy as Kazimerz Dolny. 'Sy vlein 2010 va 1,500 dooinney cummal 'sy valley.
Jorby
Ta Jorby ny Jurby (Jurby) ny skeerey ayns sheear hwoaie Vannin. Myrane lesh Skylley Maayl as Skeerey Valley ny Loughey, ta Jorby coontit myr nane jeh ny tree skeeraghyn 'sy çheadin Maayl. Ta'n skeerey ny slyst eirinagh er coose sheear hwoaie yn ellan agh ta steat çhynskylagh er y çhenn phairk aer RAF Jurby. Ta pryssoon noa Ellan Vannin, va foshlit er 14 Luanistyn 2008, soit ayn.
Doo-skeeal
Ta doo-skeeal çheet er shaanrey drama ta bunnit er fuillaghtyn deiney as, er y chooid smoo, ny taghyrtyn agglagh ny trimshagh ta çheet er yn ard-characteyr. Dy tradishoonagh, she aghin purgaid ny scooirey cooidjagh, ny "pian ta dooshtey yn taitnys", son y lught fakin dean y doo-skeeal.
Ta bun y doo-skeeal ry-gheddyn ayns theater y Çhenn-Ghreag 2,500 bleeaney er dy henney. Trooid meeryn jeh'n obbyr lesh Aeschylus, Sophocles as Euripides foast er mayrn, chammah as meeryn elley voish bardyn as feeleeyn elley as ny doo-skeealyn Raueagh jeianagh lheid as adsyn voish laue Seneca; trooid obbraghyn Shakespeare, Lope de Vega, Jean Racine, as Friedrich Schiller dys ny doo-skeealyn jeianagh voish Henrik Ibsen as August Strindberg; smooinaghtyn Samuel Beckett er y vaase, er y choayl as er y fuillaghtyn; hannee yn doo-skeeal myr fer jeh ny buill chultooragh jeh'n phrowaltys cultooragh, jeh'n varganey, jeh'n streeu, as jeh'n chaghlaa.
Pobbyl (billey)
Jalloo-oaylleeaght
Ta roost rea ec biljyn aegey, as eshyn bane dys lheeah, as lenticellyn baghtal er. Ta roost shenn viljyn çheet dy ve garroo ayns shiartanse dy ghooie. Ta stholeyn poinnee oc as buinney jerrinagh oc, anchasley rish y vooinjer oc, y çhellagh.
Ta ny duillagyn oc er nyn reaghey ayns caslagh. Foddee ad ve trooraneagh, kiarkylagh ny (dy anvennick) babbagh. Ta cass duillag liauyr oc. Dy mennick, ta duillagyn buighaghey ny h-airhaghey roish my tuittee ad 'syn 'ouyr.
Ta ny blaaghyn çheet magh roish ny duillagyn anmagh 'ayn arrey. T'ad ayns cummey clooieyn ny gayt liauyrey.
Volcaan
right|thumb|Stratavolcaan [[Stromboli magh veih coose y Çhissyl.]] She brishey ayns scroig phlanaid, lheid as y Dowan, ta lhiggey da leavey, leoie volcaanagh, gassyn as stoo elley roshtyn dys eaghtyr y phlanaid shen voish cree yn phlanaid ny shamyr er lheh (m.s. shamyr vagmey) eh volcaan.
Ta scroig y Dowan goll er rheynn magh ayns 17 plaityn tectonagh ta snaue er jastan bog çheh t'er enney myr brat. Myr shen, ta'n chooid smoo jeh volcaanyn y Dowan ry-gheddyn raad ta ny plaityn shen scarrey voish ny çheet ry-cheilley. Myr sampleyr, ta volcaanyn ry-gheddyn ec dreeyminyn mean-cheayin, lheid as y Dreeym yn Atlantagh Veanagh, raad ta ny plaityn scarrey veih my cheilley. Ta volcaanyn elley ry-gheddyn ayns buill raad ta ny plaityn çheet ry-cheilley, lheid as Fainney Ailey yn Cheayn Sheealtagh.
John Leguizamo
John Alberto Leguizamo Peláez (ruggit er 22 Jerrey Souree 1960), she aghteyr, fer aitt, gienteyder, as screeudeyr Americaanagh t'eh. Haink foaynoo mooar er tra ren eh cloie 'sy scannane Super Mario Bros. (1993) myr Luigi, as tra ren eh cloie paart co-hassooagh 'sy drama kimmeeys Carlito's Way (1993). Ny s'anmey 'sy theihll echey, ren eh cloie 'sy scannane To Wong Foo, Thanks for Everything! Julie Newmar (1995), raad hooar eh enmyssaght son Aundyr Golden Globe son yn Aghteyr Co-hassooagh Share. Lurg shen, ren eh cloie ayns Romeo + Juliet (1996), A Brother's Kiss (1997), Body Count (1998), Summer of Sam (1999), Moulin Rouge! (2001), Collateral Damage (2002), The Alibi (2006), Righteous Kill (2008), Repo Men (2010), The Counselor (2013), as John Wick (2014). T'eh er chiarail obbyr ghoo myr Sid the Sloth 'sy straih scannane bioghit Ice Age (2002–2016), myr insheyder y sitcom The Brothers García (2000–2004), as myr Bruno ayns Encanto (2021). Va paart aa-filley ec Leguizamo er ER as er The Kill Point. Ta enney mie er chammah son e phaart myr Ozzy Delvecchio er Bloodline.
Cappan
right|thumb|Tey-chappan noa-emshyragh She saagh beg foshlit son joughyn y ymmyrkey as y iu eh cappan. Foddee lesh dy ve jeant ass aamaid, plastagh, glenney, cray, meain, clagh, cray Heenagh ny stoo elley. Dy mennick, ta jesheenyn lheid as cassyn as sthilk ry-gheddyn orroo. Ta cappanyn goll er ymmyd son iu ayns ram cultooryn as rangyn sheshoil as ta sorçhyn eigsoylagh jeu ymmydit son ushlee as oyryn eigsoylagh.
Ta cappanyn er ve ymmydit feie thousaneyn dy vleeantyn son bee as joughyn y ymmyrkey myrane lesh jesheenys. Keayrtyn, t'ad ymmydit ayns oardee chultooragh ennagh as dy ymmyrkey reddyn nagh vel yn-iu, lheid as bee as boynyn.
Blaa arroo
She lus bleinoil 'sy genus Centaurea eh blaa arroo ny lus y voteil ghorrym (Centaurea cyanus). T'eh dooghyssagh da'n Oarpey.
Jalloo-oaylleeaght
T'eh gaase wheesh as 35" er yrjid. Ta gish lheeah-ghlassey echey, as duillagyn sleeanagh 1-4cm er lhiurid.  Ta blaaghyn gorrym gial echey as dhossan 1.5-3cm er crantessen.  Ta fainney dy vlaagyn gahagh mygeayrt jysk meanagh.  She protocyanin eh daah y lus.
Clou Gaelgagh
She kynney jeh coryssyn screeuee Ellanagh va cummit son prental y Ghaelg Chlassicagh eh clou Gaelgagh. V'eh ymmydit dy mennick voish yn 16oo eash derrey yn 18oo eash veanagh (Nalbin) ny yn 20oo eash veanagh (Nerin) agh cha nel eh ymmydit dy mennick nisht. Keayrtyn, ta dagh clou Gaelgagh enmyssit Celtiagh ny unshagh ga nagh unshee y chooid smoo jeh clouyn Gaelgagh.
An Baile Nua, Coontae Ghoon ny Ghoal
She balley beg ayns Coontae Ghoon ny Ghoal, Nerin, eh an Baile Nua (Yernish son "y Balley Noa"; Newtown Cunningham). T'eh ny hoie er y raad N13 18 km çheu hiar veih Littyr Kennain as 16 km çheu heear veih Doirrey.
Goran Višnjić
Ta Goran Višnjić ny chloieder fillym Croitagh.